text: Sidste fly mod (endnu) varmere jul
  23 december 2013 kl. 15.59
  Vi får en varm jul efter danske vejrforhold. Men i Billund Lufthavn tjekkede et par hundrede passagerer ind til sidste julefly mod en endnu varmere jul på Tenerife.
  Der har hele weekenden været pæn travlhed i lufthavnen. Ca. 40.000 danskere søger udenlands til højtiden. Det er nogenlunde samme antal som tidligere år.
  Så mens nogle kæmper med at pakke de sidste gaver ind, så kæmper de i Billund med at pakke bagagen?
  Og til eftermiddagens afgang var en del af bagagen bikini..!
  